b'\n_START_ARTICLE_\nS\xc3\xa3o Crist\xc3\xb3v\xc3\xa3o (Rio de Janeiron kaupunginosa)\n_START_PARAGRAPH_\nS\xc3\xa3o Crist\xc3\xb3v\xc3\xa3o on Rio de Janeiron pohjoisosassa sijaitseva kaupunginosa._NEWLINE_Kun portugalilaiset valtasivat seudun l\xc3\xb6yt\xc3\xb6retkien aikaan, sinne asettui asumaan jesuiittoja. Heid\xc3\xa4t kuitenkin karkotettiin 1700-luvulla, ja maa jaettiin maatiloiksi, joista yksi oli Quinta da Boa Vista. 1800-luvulla Portugalin kuningas Juhana VI otti Quinta da Boa Vistan haltuunsa, ja seudusta kehittyi hienoston asuinaluetta. Maan toinen keisari Pedro II asui siell\xc3\xa4 koko 50-vuotisen valtakautensa. H\xc3\xa4nen aikanaan aluetta nykyaikaistettiin ja perustettiin teollisuuslaitoksia. Erityisesti toisen maailmansodan j\xc3\xa4lkeinen teollistuminen veti alueelle asukkaita muualta Brasiliasta._NEWLINE_Kaupunginosassa on historiallisia rakennuksia ja Quinta da Boa Vistan puistossa on Kansallismuseo ja sen kirjasto sek\xc3\xa4 el\xc3\xa4intarha. Siell\xc3\xa4 on kaksi kirkkoa, Igreja de S\xc3\xa3o Crist\xc3\xb3v\xc3\xa3o ja Igreja de Santa Edwiges._NEWLINE_S\xc3\xa3o Crist\xc3\xb3v\xc3\xa3on kauppatori on koko Rio de Janeiron suurin.'